recursal/SuperWikiNEXT-32B huggingface dataset:
வெப்பக்காப்புக் கண்ணாடி மரத்தில் பதியப்பட்டுள்ளது
**வெப்பக்காப்புக் கண்ணாடி** (Insulating glass) என்பது, வெளியில் இருந்து கட்டிடங்களுக்கு உள்ளோ அல்லது உள்ளிருந்து வெளியேயோ வெப்பம் கடத்தப்படுவதைக் குறைப்பதற்காக உருவாக்கப்படும் கண்ணாடிக் கூட்டுத் தகடு ஆகும். இது ஒன்றுக்கு மேற்பட்ட கண்ணாடிகளை அவை ஒன்றுக்கொன்று இணையாகவும், அவற்றுக்கிடையே சிறிது இடைவெளி இருக்குமாறும் வைத்துப் பொருத்திச் செய்யப்படுகிறது. பொதுவாக, இவற்றில் மூன்று அல்லது இரண்டு கண்ணாடித் தகடுகளைப் பயன்படுத்துவது வழக்கம். வெப்பக்காப்புக் கண்ணாடிகள் கட்டிடங்களில் சாளரக் கண்ணாடிகளாகவும், திரைச் சுவர்க் கண்ணாடிகளாகவும் பயன்படுகின்றன.

கண்டுபிடிப்பு
-------------

வெப்பக்காப்புக் கண்ணாடியை, 1865-ம் ஆண்டு அமெரிக்காவைச் சேர்ந்த தாமசு இசுடெட்சன் என்பவரால் காப்புரிமை செய்யப்பட்டது.[1] 1930களில் அன்றாட பயன்பாட்டிற்கு வந்தது, லிப்பி ஓவன்சு போர்டு கிளாசு நிறுவனத்தால் 1944களில் விற்பனை செய்யப்பட்டது.[2] 1941-ம் ஆண்டு தெர்மோப்ளேன் என்ற முத்திரையோடு தற்போதுள்ள கண்ணாடிகளைப் போல உருவாக்கப்பட்டது.[3]

பயன்பாடு
--------

கண்ணாடித் தகடுகளிடையே இடைவெளியைப் பேணுவதற்காக கண்ணாடிகளுக்கு இடையே அவற்றின் விளிம்பை அண்டி நாற்புறமும் அலுமினியக் நீள்சதுரக் குளாய் வடிவச் சட்டங்களை வைத்துக் கண்ணாடிகளை ஒட்டுப்பொருள் கொண்டு ஒட்டிவிடுவர். இப்பொருத்து காற்று, ஆவி, நீர் என்பன புகாதவாறு இறுக்கமாக இருக்கும். சில தேவைகளுக்காக கண்ணாடிகளுக்கு இடையேயுள்ள இடைவெளிகளிலிருந்து காற்று வெளியேற்றப்பட்டு வேறு சடத்துவ வளிமங்களால் நிரப்பட்டுவதும் உண்டு. 

ஒற்றைக் கண்ணாடித் தகடு வெப்பத்தைப் பெருமளவு கடத்தவல்லது. இரட்டைக் கண்ணாடிகளில் இடையே காற்று இருப்பதனாலேயே வெப்பம் கடத்தப்படுவது குறைகிறது. வெப்பம் கடத்துதிறனை மேலும் குறைப்பதற்காக கண்ணாடிகளுக்கு நிறமூட்டுவது, கண்ணாடியின் மேற்பரப்பில் சிறப்புப் பூச்சுகளைப் பூசுவது போன்ற நுட்பங்களும் உள்ளன.

உசாத்துணை
---------

விக்கிமீடியா பொதுவகத்தில்,  
 ***வெப்பக்காப்புக் கண்ணாடி***   
என்பதின் ஊடகங்கள் உள்ளன. 

1. ↑  US patent 49167, "Improvement in Window Glass", issued 1865-08-12
2. ↑  Jester, Thomas C. தொகுப்பாசிரியர் (2014). *Twentieth-Century Building Materials: History and Conservation*. Getty Publications. பக். 273. பன்னாட்டுத் தரப்புத்தக எண்:9781606063255. .
3. ↑  Wilson, Alex (March 22, 2012). "The Revolution in Window Performance — Part 1". *Green Building Advisor*. .
**இங்கிலீஷ் பவுட்டர்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை சார்லஸ் டார்வினின் "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்"(1868) என்ற புத்தகத்தில் குறிப்பிடப்பட்டுள்ளன.

வரலாறு
------

வில்லியம் பேர்ண்ஹார்ட் டாகெட்மெயர் கூற்றுப்படி இவ்வினமானது டச்சு கிராபர், உப்புலோப்பர் மற்று பாரிசிய பவுட்டர் இனங்களை கலப்பினம் செய்ததன் மூலம் உருவானது. இவ்வினங்கள் ஒவ்வொன்றும் 17ம் நூற்றாண்டு முதலே பதிவு செய்யப்பட்டுள்ளன. எனினும் ஜான் மூர் என்பவர் இவை கிராப்பர் மற்றும் ஹார்ஸ்மென் (18ம் நூற்றண்டு இனங்கள்) இனங்களிலிருந்து தோன்றியதாகக் குறிப்பிடுகிறார். Historically, the English Pouter was also called the Pouting Horseman, due to the links with the Horseman breed. நவீனகால கிராப்பர் வகையான நார்விச் கிராப்பர் போன்றவை இங்கிலீஷ் பவுட்டரிலிருந்து தோன்றின.

சார்லஸ் டார்வின் இவ்வினத்தை பழக்கப்படுத்தப்பட்ட புறாக்களிலேயே தனித்தன்மை வாய்ந்ததாகக் கூறியுள்ளார்.

மேலும் காண்க
------------

* ஆடம்பரப் புறா

மேற்கோள்கள்
-----------

1. 1 2  William Bernhardt Tegetmeier (1873). *Pigeons: their structure, habits, and varieties*. New York, London: George Routledge & Sons. பக். 49–70. .
2. ↑   *The young angler, naturalist, and pigeon and rabbit fancier*. London: G Routledge. 1860. பக். 72. .
3. ↑  Vriends, Matthew M (1988). *Pigeons*. New York: Barrons. பக். 29. பன்னாட்டுத் தரப்புத்தக எண்:978-0-8120-4044-9. .
4. ↑  Darwin, Charles (1896). *The Variation of Animals and Plants Under Domestication*. New York: D Appleton & Co. பக். 143. .
இரசிக்பீல் காட்சிக் கோபுரம்
 **இரசிக்பீல்** *(Rasikbil)*,  **இரசிக்பில்** இந்தியாவில் மேற்கு வங்கத்தில் கூச் பெகார் மாவட்டத்தில் உள்ள சிறிய ஏரியாகும். இதற்கு மிக அருகில் அமைந்த நகரம் வட காமாக்கியகுறி ஆகும்.

விலங்குகள்
----------

இந்த ஏரி ஏராளமான பறவைகளை ஈர்க்கும் வகையில், ஏரிக்கு அருகிலுள்ள மரங்களில் கூண்டுகளை உருவாக்குகிறது. ஏரியருகில் வாழும் பறவை இனங்களாக, நீர்க்காகம், பல்வேறுவகைப் பெருநாரைகள், அரிவாள் மூக்கன், துடுப்பு வாயன், மீன்கொத்தி, கிளிகள், ஆந்தைகள் ஆகியன உள்ளன. ஏரிக்கு அருகில் ஒரு மான் பூங்காவும் முதலை மறுவாழ்வு மையமும் உள்ளன. மேலும் இங்கே ஒரு சிறுத்தை வீடும், ஒரு பாம்பு வீடும் பறவை கூண்டுகளும் ஓர் ஆமை காப்பிடமும் உள்ளன. மேலும், பறவை இனங்களில் சிறிய சீழ்க்கைச் சிரவி, கிளுவை, வெண்கண் வாத்து, செந்தலை வாத்து, நாமத்தலை வாத்து, தட்டை வாயன்l, நாமத்தலை வாத்து, சாம்பல் தலை ஆள்காட்டி, கொண்டை ஆள்காட்டி, கார்வெண் மீன்கொத்தி, தடித்த அலகு மீன்கொத்தி, சிறு நீல மீன்கொத்தி, சின்ன நீர்க்காகம், பெரிய நீர்க்காகம், கருவால் வாத்து ஆகியன உள்ளடங்கும்.

இருப்பிடம்
----------

இரசிக்பீல் கூச் பெகார் மாவட்டம், துபங்கஞ்சு உட்கோட்டத்தில் உள்ளது. மிக அருகில் அமைந்த நகரம் வட காமாக்கியகுறி ஆகும். இது இந்நகரில் இருந்து 7.5 கிமீ தொலைவில் உள்ளது. இதற்கு மிக அருகில் உள்ள தொடருந்து நிலையம் காம்மாக்கியகுறி தொடருந்து நிலையம் ஆகும்.

காட்சிமேடை
----------

* இரசிக்பீல் பறவைக் காப்பிடம்இரசிக்பீல் பறவைக் காப்பிடம்
* இசிக்பீல் வழித்தடம் இசிக்பீல் வழித்தடம்

மேற்கோள்கள்
-----------

1. ↑  Rasik Bil (Lake) Wikipedia
வானமுட்டிப்பெருமாள் கோயில் ராஜகோபுரம்
**கோழிக்குத்தி வானமுட்டிப் பெருமாள் கோயில்** மயிலாடுதுறை மாவட்டத்திலுள்ள அமைந்துள்ள வைணவக்கோயிலாகும்.

அமைவிடம்
--------

இக்கோயில் மயிலாடுதுறை-கும்பகோணம் சாலையில் அமைந்துள்ள மூவலூரிலிருந்து 2 கிமீ புறவழிச்சாலையில் 5 கிமீ தொலைவில் கோழிக்குத்தி அமைந்துள்ளது. சோழன்பேட்டை கிராமத்தில் அமைந்த கோடிஹித்தி பாப விமோசனபுரமே கோழிக்குத்தி என்று தற்போது அழைக்கப்படுகிறது.

இறைவன், இறைவி
-------------

14 அடி உயரத்தில் அத்தி மரத்தில் வடிக்கப்பட்டு மூலிகை நிறம் தீட்டப்பட்டு கிழக்கு நோக்கிய நிலையில் இறைவன் உள்ளார். பக்தப்ரியன் என்ற பெயரில் இப்பெருமாள் தயாலட்சுமி, பூமிதேவியோடு உள்ளார்.  கோயிலின் தீர்த்தம் பிப்பல மகரிஷி தீர்த்தம் ஆகும்.

பிற சன்னதிகள்
-------------

இக்கோயிலில் வரதராஜப்பெருமாள், யோக நரசிம்மர், சக்கரத்தாழ்வார், நர்த்தன கிருஷ்ணர், கருடாழ்வார், சப்தசொரூப ஆஞ்சநேயர், விஷ்வக்சேனர், ராமானுஜர், பிப்பல மகரிஷி ஆகியோருக்கான சன்னதிகள் காணப்படுகின்றன.  இங்குள்ள ஆஞ்சநேயரை சப்தஸ்வர ஆஞ்சநேயர் என்றழைக்கின்றனர். இச்சிலையில் தட்டினால் ஏழு இடங்களில் ஓசை வருகிறது.

மேற்கோள்கள்
-----------

1. 1 2 3   திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
2. 1 2  அருள்மிகு வான்முட்டி பெருமாள் திருக்கோயில், தினமலர் கோயில்கள்

இவற்றையும் காண்க
----------------

* கோழிகுத்தி வானமுட்டி பெருமாள் குடமுழுக்கு, யானையின்மீது எடுத்துவரப்பட்ட புனித நீர், தினமணி, 5 செப்டம்பர் 2022

வெளியிணைப்புகள்
---------------

* அத்தி மரத்தில் காட்சி கொடுத்த வானமுட்டிப் பெருமாள், இந்து சமயம்
**ஆங்கிலேய-பர்மியப் போர்கள்** (Anglo-Burmese Wars) தெற்காசியாவில் வணிகம் செய்ய வந்த ஆங்கிலேய கிழக்கிந்திய கம்பெனியர், கோன்பவுங் வம்சத்தினர் ஆண்ட பர்மாவை கைப்பற்றும் நோக்கில், பர்மியர்களுக்கு எதிராக மூன்று போர்கள் மேற்கொண்டனர். இறுதியாக 1885ஆம் ஆண்டில் நடந்த மூன்றாம் பர்மியப் போரில், பர்மாவை ஆங்கிலேயர்கள் பிரித்தானிய இந்தியாவுடன் இணைத்துக் கொண்டனர். அவை; 

* முதலாம் ஆங்கிலேய-பர்மியப் போர் (1824-1826)
* இரண்டாம் ஆங்கிலேய-பர்மியப் போர் (1852 - 1853)
* மூன்றாம் ஆங்கிலேய-பர்மியப் போர் (1885 - 1886)

போர்களும் பர்மாவின் வீழ்ச்சியும்
--------------------------------

### முதல் ஆங்கிலேய-பர்மியப் போர் (1824 - 1826)

முதன்மைக் கட்டுரை: முதலாம் ஆங்கிலேய-பர்மியப் போர்
முதல் ஆங்கிலேய-பர்மியப் போர் (1824 - 1826) முடிவில், கிழக்கிந்திய கம்பெனியர் வெற்றி பெற்றதால், யாந்தபு ஒப்பந்தப் படி பர்மா தான் கைப்பற்றிய இந்தியப் பகுதிகளான, அசாம் மற்றும் மணிப்பூர் மற்றும் பர்மாவின் அரக்கான் மலைத்தொடர் பகுதிகளை கிழக்கிந்திய கம்பெனியருக்கு பர்மியர்கள் விட்டுக் கொடுக்க வேண்டியதாயிற்று. 

### இரண்டாம் ஆங்கிலேய-பர்மியப் போர் (1852 - 1853)

முதன்மைக் கட்டுரை: இரண்டாம் ஆங்கிலேய-பர்மியப் போர்
யாந்தோபூ உடன்படிக்கையில் ஏற்பட்ட குளறுபடிகளை சரி செய்ய, கிழக்கிந்திய கம்பெனியின் கவர்னர் ஜெனரல் டல்ஹவுசி பிரபு 1852இல் கடற்படை அதிகாரி லம்பார்ட்டை பர்மாவிற்கு அனுப்பினார். 

1852-1853இல் நடந்த இரண்டாம் பர்மியப் போரில், ஆங்கிலேயர் கீழ் பர்மாவின் பெகு பிராந்தியத்தை கைப்பற்றினர். இப்போரின் விளைவால் பர்மிய அரச மாளிகையில் கலகம் விளைந்தது. பர்மிய அரசர் பாகன் மிங் (1846–1852) ஆட்சியிலிருந்து நீக்கப்பட்டு, அவரது மாற்றாந்தாயின் மகன் மிண்டன் மிங் (1853–1878) பர்மிய அரச பதவியில் அமர்த்தப்பட்டார்

### மூன்றாம் ஆங்கிலேய-பர்மியப் போர் (1885 - 1886)

முதன்மைக் கட்டுரை: மூன்றாம் ஆங்கிலேய-பர்மியப் போர்
பர்மாவின் கோன்பவுங் வம்சப் பேரரசர் மிண்டன் மிங், பிரித்தானிய கிழக்கிந்திய கம்பெனி ஆட்சியாளர்களிடமிருந்து நாட்டைக் காத்துக் கொள்ளவும், நவீனப்படுத்தவும் முயற்சி செய்தார். தலைநகரை, ரங்கூனிலிருந்து புதிய நகரான மண்டலைக்கு மாற்றி, நாட்டை வலுப்படுத்தினார்.மிண்டன் மிங்கிற்கு பிறகு ஆட்சிக் கட்டிலில் ஏறிய திபா மிங் (1878–1885) காலத்தில், பர்மிய எல்லைப்புறங்களில் உண்டான கலவரங்களை அடக்க இயலாது போனது. மிண்டன் மிங் காலத்தில் ஆங்கிலேயருடன் செய்து கொண்ட ஒப்பந்தங்களை திபா மிங் மீறியதால், பர்மா மீது 1885ஆம் ஆண்டில் ஆங்கிலேயர்கள் போர் தொடுத்து முழு பர்மாவையும் பிரித்தானிய இந்தியாவுடன் இணைத்துக் கொண்டனர்.

இதனையும் காண்க
--------------

* கோன்பவுங் வம்சம்
* யாந்தபு ஒப்பந்தம்
* பர்மாவில் பிரித்தானிய ஆட்சி

மேற்கோள்கள்
-----------

1. ↑  [Anglo-Burmese Wars
2. ↑  Anglo-Burmese Wars (1823–1826, 1852–1853, 1885–1886)
3. ↑  "காப்பகப்படுத்தப்பட்ட நகல்". 2016-02-17 அன்று மூலம் பரணிடப்பட்டது. 2015-11-02 அன்று பார்க்கப்பட்டது.
4. ↑  Second Anglo-Burmese War
5. ↑  Third Anglo-Burmese War and Annexation of Burma
6. ↑  Annexation of Burma with Britania India
**அமெரிக்கக் காட்டெருது** அல்லது **அமெரிக்க பைசன்** (*American bison*) எனப்படுவது 19ம் நூற்றாண்டுக்கு முன்பு வட அமெரிக்கக் கண்டத்தில் பெருந்தொகையில் காணப்பட்ட காட்டெருது இன விலங்கு ஆகும். அமெரிக்க முதற்குடி குழுக்கள் பலவற்றின் உணவு, பொருளாதார, ஆன்மீக மூலதாரமாக அமைந்த இந்த விலங்குகள் ஐரோப்பியரின் வருகையின் பின்பு அவர்களால் பெருந்தொகையில் வணிகத்துக்காக வேட்டையாடப்பட்டு இன அழிவின் நிலைக்குத் தள்ளப்பட்டன. அண்மைக் காலத்தில் இவை சில தேசியப் பூங்காக்ககளில் மீள் அறிமுகப்படுத்தப்பட்டு மீண்டு வருகின்றன. இன்று ஐக்கிய அமெரிக்காவில் வாழும் மிகப் பெரிய விலங்கு இதுவே ஆகும்.

வாழிடம்
-------

அமெரிக்கக் காட்டெருதுகள் ஆற்றுப் பள்ளத்தாக்குகளிலும் பிரெய்ரிப் புல்வெளி, மற்றும் சமவெளிப் பகுதிகளிலும் வாழ்கின்றன. மேலும் செங்குத்தாக அமையாத மலைப்பாங்கான பகுதிகளிலும் வாழ்கின்றன.

மேற்கோள்கள்
-----------

1. ↑  "*Bison bison*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.Database entry includes a brief justification of why this species is of Near threatened.
**பியேர் சம்பான்** (*Pierre Chambon*) (பிறப்பு 7 ஃபிப்ரவரி 1931, முல்லவுசு, ஃபிரான்சு) உயிர்க்கல, மூலக்கூற்று உயிரியல், மரபியல் நிறுவனத்தை ஃபிரான்சுநாட்டு சுடிராசுபர்கில் நிறுவியவர். இவர் முழுக்கருவனியல் மரபன்களின் கட்டமைப்பையும் கட்டுப்பாட்டுமுறைகளையும் கண்டறிய முதலில் மரபன் உயிரிப்படியாக்கத்தையும் வரிசைப்பிரிப்பு தொழில் நுட்பத்தையும் பயன்படுத்திய மூலக்கூற்று உயிரியலாளர் ஆவார். இவரது அறிவியலுக்கான பேரளவுப் பங்களிப்புகள் RNA polymerase II(B) இனங்காணல், படியெடுத்தல் கட்டுப்பாட்டு உறுப்புகளை இனங்காணல், கலக்கரு புலன்வாங்கிகளின் உயிரிப்படியாக்கத்தையும் பிரிப்புமுறையையும் கண்டறிதலும் அதன்வழியாக அவற்றின் கட்டமைப்பையும் மாந்த உடலியக்கத்தில் அவற்றின் செயல்பாடுகளையும் அறிதலும் ஆகியவற்றில் அமைந்தன. இவரது ஆய்வுகள் 1970-90கள் கால இடைவெளியில் அமைந்தன.

சம்பான் 1985இல் அயல்நாட்டு ஆய்வுதவியாளராக அமெரிக்கத் தேசிய அறிவியல் கல்விக்கழகத்திலும் பிரெஞ்சு அறிவியல் கல்விக்கழகத்திலும் தேர்வு செய்யப்பட்டார். இவர் 1987இல் சுவீடிய அரசு அறிவியல் கல்விக்கழகத்திலும் அயல்நாட்டு உறுப்பினராகத் தேர்வு செய்யப்பட்டார். இவர் 1999இல் லூசியா கிராசு ஃஆர்விட்சு பரிசைக் கொலம்பியாப் பல்கலைக்கழகத்தில் இருந்து பெற்றார். மேலும் 2003இல் இவருக்கு வளர்ச்சி உயிரியலில் டைம்சு மார்ச் பரிசு வழங்கப்பட்டது. இவர் அடிப்படி அறிவியல் ஆராய்ச்சிக்கான ஆல்பெர்ட் லக்சர் விருதை 2004இல் தன்களப்பணிக்காகப் பெற்றார். அடுத்து 2010இல்சம்பான் கெயிர்டுனர் அறக்கட்டளையின் பன்னாட்டு விருதைப் பெற்றார். இது இவர் ’’விலங்கு உயிர்க்கலங்களில்படியெடுத்தலின் அடிப்படை இயங்கமைப்பை விளக்கியதற்காகவும் கலக்கரு புலன்வாங்கிகளின் மீக்குடும்பத்தின் கண்டுபிடிப்புக்காகவும் தரப்பட்டது’’.

மேற்கோள்கள்
-----------

1. ↑  "Royal Swedish Academy of Sciences: Pierre Chambon". 2017-11-10 அன்று மூலம் பரணிடப்பட்டது. 2015-08-22 அன்று பார்க்கப்பட்டது.
2. ↑  "Pierre Chambon, M.D. - The Gairdner Foundation". 2010-06-11 அன்று மூலம் பரணிடப்பட்டது. 2015-08-22 அன்று பார்க்கப்பட்டது.

வெளி இணைப்புகள்
---------------

* The Official Site of Louisa Gross Horwitz Prize
* ISI Highly Cited page பரணிடப்பட்டது 2006-06-01 at the வந்தவழி இயந்திரம்
**அமெரிக்க வானவியல் கழகம்** (American Astronomical Society -AAS) என்பது வானியல் நிபுணர்களும், வானியல் ஆர்வமுடைய தனி நபர்களையும் உறுப்பினர்களாகக் கொண்ட ஒரு கழகம் ஆகும். இஃது அமெரிக்காவின் வாசிங்டன், டி. சி.யில் அமைந்துள்ளது. இதன் முக்கியப் பணிகளாக வானியல் துறையின் மேம்பாடுகளையும், வானியலோடு தொடர்புடைய அறிவியல் துறைகளின் மேம்பாடுகளையும் வெளிப்படுத்துவது ஆகும். மேலும் இதன் துணைப்பணிகளாக இதன் உறுப்பினர்களுக்கு அரசியல் ரீதியிலான ஒத்துழைப்பைப் பெறும் நடவடிக்கையினையும் மேலும் வானியல் கல்வியையும் வழங்குகிறது. தற்போது பிரபஞ்சத்தினைப் பற்றிய புரிதலை மனிதக் குலத்திற்கு ஏற்படுத்துகிறது.

வரலாறு
------

இக்கழகம் 1899 ஆம் ஆண்டில் *ஜார்ஜ் எலிரி ஹேல்* என்பவரின் முயற்சியால் தொடங்கப்பட்டது. இக்கழகத்தின் சட்டதிட்டங்கள் *ஹேல்*, *ஜார்ஜ் கம்ஸ்டாக்*, *எட்வர்ட் மார்லே*, *சைமன் நியூகோம்ப்* மற்றும் *எட்வர்ட் சார்லஸ் பிக்கரிங்* ஆகியோரால் எழுதப்பட்டது. இவர்களும் மேலும் நால்வரும் இக்கழகத்தின் நிருவாகக் குழுவில் முதலில் இருந்தனர். இதன் முதல் தலைவராக *சைமன் நியூகோம்ப்* இருந்தார். இதன் தொடக்ககால் உறுப்பினர்களின் எண்ணிக்கை 114 ஆகும். 1915 ஆம் ஆண்டிற்கு முன்னால் இக்கழகத்தின் பெயர்  *அமெரிக வானியல் மற்றும் வான் இயற்பியல் கழகம்* (Astronomical and Astrophysical Society of America) என இருந்தது.

தற்போது இதன் மொத்த உறுப்பினர்களின் எண்ணிக்கை 7,000 ற்கும் அதிகமாகும். மேலும் இஃது ஆறு பிரிவுகளையும் கொண்டுள்ளது. இதன் உறுப்பினர்களில் இயற்பியலாளர்கள், கண்தவியலாளர்கள், நிலவியலாளர்கள், பொறியாளர்கள் மற்றும் ஆராய்ச்சியாளர்கள் உறுப்பினராக உள்ளனர்.

மேற்கோள்கள்
-----------

1. ↑
**பாவலர் வரதராஜன்** (**Pavalar Varadharajan**) தேனி மாவட்டம், உத்தமபாளையம் வட்டம், பண்ணைப்புரம் கிராமத்தில் நடுத்தர விவசாயக் குடும்பத்தினரான இராமசாமி - சின்னத்தாயம்மாள் தம்பதியரின் மூத்த மகனாக வரதராஜன் பிறந்தார். இவரது தம்பிகள் ஆர். டி. பாஸ்கர், இளையராஜா மற்றும் கங்கை அமரன் ஆவார். இளமையில் வரதராஜன் இந்தியப் பொதுவுடமைக் கட்சியின் சிறந்த மேடைப் பாடகர், கவிஞர், நாடகாசிரியர், மற்றும் நடிகர் எனும் பன்முகத் தன்மை கொண்டவர் என்பதால் இவரை பாவலர் வரதராசன் என்று அழைத்தனர். பாவலர் வரதராஜனின் மனைவி பெயர் சீனியம்மாள். இவரது நான்கு மக்களில் ஹோமோ ஜோ என்பவர் திரைப்பட உதவி இயக்குநராக பணிபுரிந்து இளமையில் மறைந்தவர்.1962-ஆம் ஆண்டு மதுரையில் நடைபெற்ற இந்தியப் பொதுவுடமைக் கட்சி மாநாட்டில் **தியாகி மணவாளன்** நாடகத்தை எழுதி நடத்தியுள்ளார். இந்நாடகத்தில் தியாகி மணவாளனின் இரண்டு பிள்ளைகளாக பாவலரின் பிள்ளைகளும், மற்ற பாத்திரங்களில் தனது தம்பிமார்களும் நடித்துள்ளனர். தியாகியின் மனைவியாக வரதராஜனின் மனைவியும், தாயாராக தனது சொந்தத் தாயாரும் நடிப்பதாக இருந்த திட்டம் கைவிடப்பட்டது. இவரது குடும்பமே கலைக் குடும்பமாகத் திகழ்ந்தது என்பதை தோழர் மாயாண்டி பாரதி தம் கட்டுரையில் தெரிவித்துள்ளார். பொதுவுடமைக் கட்சித் தலைவர் கூத்தகுடி சண்முகம் வரதராஜனுக்கு *இசைவானர்* எனும் விருதை வழங்கி பெருமைபடுத்தினார். வாழ்க்கையின் நெருக்கடியான நிலையில் நோயுடன் போராடிக் கொண்டிருந்த பாவலர் வரதராஜன் மதுரை அரசினர் மருத்துவ மனையில் இறந்தார்.

இவரைப் பற்றிய நூல்கள்
---------------------

* சங்கராபுரம் வேலுச்சாமி என்ற சங்கை வேலவன் **படைப்பாளிகளின் பார்வையில் பாவலர் வரதராசன்** என்ற இந்த நூலைத் தொகுத்துள்ளார்.
* பாவலர் வரதராஜனின் பாடல்களைத் தொகுத்து **பாவலர் வரதராஜன் பாடல்கள்** என்ற நூலை இளையராஜா வெளியிட்டுள்ளார்.

மேற்கோள்கள்
-----------

1. ↑  மறக்க முடியாத பாவலர்
2. ↑  Ilaiyaraaja's nephew Pavalar Maindhan passes away
3. ↑  பாவலர் வரதராஜன் பாடல்கள்

வெளி இணைப்புகள்
---------------

*
**சமுதாயம்** இலங்கையில் தயாரிக்கப்பெற்ற முதல் தமிழ்த் திரைப்படம். 1962 ஆம் ஆண்டில் வெளிவந்த இப்படத்தை தயாரித்து இயக்கியவர் ஹென்றி சந்திரவன்ச. இத்திரைப்படம் 16 மிமீ அகலத்திலேயே வெளிவந்தது. அறிஞர் அண்ணாதுரை எழுதிய வேலைக்காரி கதையைத் தழுவி இத்திரைப்படம் எடுக்கப்பட்டது. திரைக்கதை, வசனம், மற்றும் பாடல்களை ஜீவா நாவுக்கரசன் எழுதினார்.

நடிகர்கள்
---------

எஸ். என். தனரெத்தினம் இப்படத்தின் கதாநாயகனாக நடித்தார். ஜெயகௌரி கதாநாயகியாகவும், ஏ. எஸ். ராஜா வில்லனாகவும் நடித்தனர். ஆர். காசிநாதன், ஆர். வி. ராசையா, இரத்தினகுமாரி ஆகியோரும் நடித்திருந்தனர். நடிகர் சந்திரபாபுவின் சகோதரியின் மகள்மார் இருவரும் இப்படத்தில் தோன்றியிருக்கிறார்கள். எம். ஆர். ராதாவின் இலங்கை மனைவி கீதாவும் இப்படத்தில் சில காட்சிகளில் தோன்றினார்.

படப்பிடிப்பு
------------

செலவைக் குறைப்பதற்காக இப்படத்துக்கான அனைத்துப் படப்பிடிப்புகளும் கொழும்பைச் சுற்றியுள்ள தனியார் வீடுகளிலேயே நடைபெற்றன. வெளிப்புறக் காட்சிகளை ஒளிப்பதிவாளர் பியசேன சிறிமான யாழ்ப்பாணம், மட்டக்களப்பு, கண்டி, அநுராதபுரம், அம்பாறை போன்ற இடங்களில் ஒளிப்பதிவு செய்தார். கொழும்பின் புறநகர்ப் பகுதியான அங்கொடையில் கொத்தட்டுவ என்ற இடத்தில் உள்ள ஒரு தனியார் வீட்டிலேயே ஒலிப்பதிவுகள் செய்யப்பட்டன.

பின்னணிப் பாடகர்கள்
-------------------

* வினோதினி
* இந்திராணி செல்லத்துரை
* அம்பிகா தாமோதரம்
* முகமட் பியாஸ்

இடம் பெற்ற பாடல்கள்
-------------------

* இதுவா நீதி இதுவா நீதி, பாடியவர் வினோதினி

சிறப்புத் தகவல்கள்
------------------

* சந்திரவன்ச ‘சமுதாயம்’ தமிழ்ப் படத்தை உருவாக்கிய அதே சமயத்தில் ‘சமாஜய’ என்னும் சிங்களத் திரைப்படத்தையும் உருவாக்கினார். ‘சமுதாயம்’ படத்தின் தழுவலே அதுவாகும்.

மேற்கோள்கள்
-----------

1. 1 2  இலங்கைத் தமிழ்ச் சினிமாவின் கதை, தம்பிஐயா தேவதாஸ்
*தொடுப்புழா வசந்தி'* (Thodupuzha Vasanthi) இவர் ஓர் தென்னிந்திய நடிகையாவார். இவர் முக்கியமாக மலையாள படங்களில் நடித்த்துள்ளார். இவர் 450 க்கும் மேற்பட்ட திரைப்படங்களிலும் 16 தொலைக்காட்சித் தொடரிலும் நூற்றுக்கும் மேற்பட்ட நாடகங்களிலும் தோன்றியுள்ளார். திரைப்படங்களில் சிறிய வேடங்களில் நடிக்கத் தொடங்குவதற்கு முன்பு, இவர் ஒரு நாடகக் கலைஞராக இருந்தார். இவரது முதல் முழு நீள பாத்திரம் 1982 இல் *காக்கா* என்றத் திரைப்படத்தில் இருந்து தொடங்கியது. இவரது மிகவும் பிரபலமான படங்களில் சில, யவனிகா, பூச்சக்கொரு மூக்குத்தி, நிரகூட்டு மற்றும் காட்பாதர் ஆகியன. இவர் வரமணி நாட்டியாலயத்தில் நடன ஆசிரியராகவும் இருந்தார். தொண்டை புற்றுநோய்க்கு சிகிச்சை பெற்று வந்த இவர் 2017 நவம்பர் 28, தனது 65 வயதில் இறந்தார்.

தனிப்பட்ட வாழ்க்கை
------------------

கே. ஆர். இராமகிருட்டிணன் நாயர் மற்றும் பி.பங்கஜாட்சி அம்மா ஆகியோருக்கு மூன்று குழந்தைகளில் இரண்டாவதாக இவர் பிறந்தார். இவரது தந்தை நாடகக் கலைஞராகவும், தாய் நடன ஆசிரியராகவும் இருந்தார். இவருக்கு இராதாமணி என்ற ஒரு மூத்த சகோதரியும், மற்றும் சுரேஷ்குமார் என்ற ஒரு தம்பியும் இருந்தனர். இவர் மணக்காடு நகராட்சி தொடக்கப்பள்ளியில் படித்தார். இவர் தனது தந்தையின் நாடக குழுவான 'ஜெயபாரத்' என்ற நாடகத்தில் நடிக்கத் தொடங்கினார். இவர் முன் பல்கலைக்கழக பட்டம் படிக்கும் போதே நாடக கலைஞரானார். 1975 ஆம் ஆண்டில் தனது 16 வயதில் 'தர்மசேத்ரா குருசேத்ரா' என்றப் படத்தில் ஒரு நடனக் காட்சியின் மூலம் தனது திரைப்பட வாழ்க்கையைத் தொடங்கினார். 1979 ஆம் ஆண்டில் 'என்டே நீலகாசம்' படத்தில் முதன்முதலில் ஒரு கதாபாத்திரதப் பெற்றார். 'தொடுப்புழா' என்ற பெயரை 'பீனல் கோட்' என்ற நாடகத்தில் நடிகை அடூர் பவானியுடன் ஒன்றாக நடித்துக்கொண்டிருந்தபோது இவரது பெயருக்கு முன்னொட்டாகச் சேர்த்துள்ளார்.  1982 ஆம் ஆண்டில் ஆலோலம் படத்தில் நடித்ததற்காக இவர் பிரபலமானார். இவரது கடைசி படம் 2016 இல் வெளியான இத்து தாண்டா போலீஸ் என்பதாகும்*.* 

இவர் இராசேந்திரன் என்பவரை 1982இல் திருமணம் செய்து கொண்டார். தம்பதியருக்கு குழந்தைகள் இல்லை. இவர் 'வரமணி நாட்டியாலயா' என்ற நடனப் பள்ளியை நிர்வகித்து வந்தார்.  இவரது தந்தை இராமகிருட்டிணன் நாயர் புற்றுநோயால் பாதிக்கப்பட்டு 2007 இல் இறந்த பிறகு இவர் நடிப்பிலிருந்து ஓய்வு பெற்றார். கணவரின் வற்புறுத்தலின் பேரில் 'எல்சம்மா என்ன குட்டி' என்றத் திரைப்படத்தின் மூலம் திரும்பி நடிக்க வந்தார். ஆனால் ஆகஸ்ட் 2010 இல் கணவர் இறந்ததாலும், பின்னர் இவரது தாயின் மரணத்தாலும் இவர் மீண்டும் நடிபிலிருந்து விலகி இருக்க வேண்டியிருந்தது. இவரும் பல்வேறு வியாதிகளால் அவதிப்பட்டார். இவர் சில காலமாக தொண்டை புற்றுநோயுடன் போராடி வந்தார். மேலும் இவரது உடல்நிலை மோசமடைந்ததால், 2017 நவம்பர் 24, அன்று எர்ணாகுளம் மாவட்டத்தின் வாகாகுளம் மருத்துவமனையில் அனுமதிக்கப்பட்டார்.  பல உறுப்பு செயலிழப்பு காரணமாக இவர் 2017 நவம்பர் 28 அன்று இறந்தார். அவரது இறுதிச் சடங்குகள் தொடுப்புழாவில் நடந்தது.

விருதுகள்
---------

* 2012 கேரள திரைப்பட விமர்சகர்கள் சங்க விருதுகள் - சலாச்சித்ரா பிரதிபா விருது
* நாடகத்துறையில் நடித்ததற்காக 1991 கேரள மாநில நாடக விருது

குறிப்புகள்
-----------

1. ↑  "കണ്ണ് നിറയും തൊടുപുഴ വാസന്തിയുടെ കദനകഥ കേട്ടാൽ". manoramaonline. 29 November 2017 அன்று பார்க்கப்பட்டது.
2. ↑
3. ↑
4. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் தொடுப்புழா வசந்தி
* 
* பரணிடப்பட்டது 2016-03-04 at the வந்தவழி இயந்திரம்
* 
* 
* Thodupuzha Vasanthi at MSI
**பியேத்ரிசு இலியோனார் சில்வேரா பார்புய்** *(Beatriz Leonor Silveira Barbuy)*ஒரு பிரேசி வானியற்பியலாளர் ஆவார். இவர் 2009 இல் பிரேசில் சார்ந்த எப்போக்கா இதழால் தலைசிறந்த 100 பிரேசிலியர்களில் ஒருவராகத் தேர்வு செய்து அறிவிக்கப்பட்டுள்ளார். இவர் சாவோ பவுலோ பல்கலைக்கழகத்தின் வானியல் நிறுவனத்தில் புவி இயற்பியல், வளிமண்டலவியல் பேராசிரியராக உள்ளார். இவர் பன்னாட்டு வானியல் ஒன்றியத்தின் துணைத்தலைவரும் 2009 ஆம் ஆண்டில் யுனசுகோவின் பெண் அறிவியலாளருக்கான உலோரியல் விருதுபெற்ற ஐவரில் ஒருவரும் ஆவார்.

வாழ்க்கைப் பணி
--------------

இவர் பிரேசில் படைத்துறை ஆட்சியில் தன் ஆய்வுரையை எழுத முயன்றபோது பிரேசிலில் இயலாஅற் போனது. ஏனெனில் இவரது வகுப்புத்தோழர்களும் புல வல்லுனர்களும் சிறைபிடிக்கப்பட்டனர் அல்லது தலைமறைவாகினர்.

இவர்1978 இல் பிரான்சு சென்று தன் ஆராய்ச்சியை உரோசர் காய்ரெலின் குழுவில் பாரிசு வான்காணகத்தில் தொடர்ந்தார். இவர் தன் ஆராய்ச்சியை, விண்மீன்களில் உள்ள முதன்மைத் தனிமங்களான கரிமம், காலகம் உயிரகம் ஆகியவற்றில் சுழி முதல் 12 பில்லியன் ஆண்டு அகவை பால்வெளிகளில் நிகழ்த்தினார். இவர் தன் ஆய்வு வழியாக இந்தத் தனிமங்களின் அளவுகள் புடவிப் படிமலர்ச்சியின்போது பால்வெளிகளின் தோற்றக் காலத்தில் இருந்த அண்மைக் காலம் வரை எப்படி அமைந்தன என்பதை மீள்கட்டுமானம் செய்தார்.

இவர் 2001 இல் இருந்து 2005 வரை ஐரோப்பிய தெற்கு வான்காணகம் நடத்திய பன்னாட்டு முதல் தலைமுறை விண்மீன்கள் உருவாக்கத் திட்டத்தில் முதன்மையான பாத்திரம் வகித்து கணிசமான பங்களிப்புகளைச் செய்தார். இந்த நிகழ்ச்சி 10 பில்லியன் ஆண்டுகளுக்கு முன்பு உருவாகிய விண்மீன்களின் வேதி உட்கூறுகளைப் பற்றிய விரிவான தரவுகளைத் திரட்டியது. இவர் பன்னாட்டு வானியல் கழகத்தின் துணைத்தலைவராகவும் அதன் விண்மீன் பிரிவின் தலைவராகவும் தேர்வு செய்யப்பட்டார்.

இவருக்கு 2005 இல் பிரேசில் தேசிய அறிவியல் தகைமை ஆணை பிரேசிலிய அறிவியல் கல்விக்கழகத்தால் வழங்கப்பட்டது.

அறிவியலில் மகளிருக்கான யுனெசுகோ உலோரியல் விருதை 2009 இல் வென்ற ஐவரில் இவரும் ஒருவர் ஆவார். இந்த விருது இவரது இயற்பியல் பணிக்காக பாரீசில் உள்ள யுனெசுகோ தலைமையக விழாவில் மார்ச்சு 5 இல் வழங்கப்பட்டது. இவர் பின்னர் பிரேசிலுக்குத் திரும்பிவந்து, சாவோ பவுல்லோ பல்கலைக்கழகத்தில் பேராசிரியர் பதவியை ஏற்றார்.

தேர்ந்தெடுத்த வெளியீடுகள்
-------------------------

* David Burstein**Expression error: Unrecognized word "etal".** (2004). "Globular Cluster and Galaxy Formation: M31, the Milky Way, and Implications for Globular Cluster Systems of Spiral Galaxies". *The Astrophysical Journal* **614**: 158–166. doi:10.1086/423334. Bibcode: 2004ApJ...614..158B.

மேற்கோள்கள்
-----------

1. ↑  Dante Grecco (27 January 2004). "Perfil: Gente do céu". *Folha de S.Paulo* (Portuguese). 2013-10-18 அன்று பார்க்கப்பட்டது.CS1 maint: Unrecognized language (link)
2. 1 2  Roger Cayrel (5 December 2009). "Beatriz Barbuy" (in Portuguese). *Época*. Archived from the original on 17 டிசம்பர் 2014. .
3. 1 2 3  "Beatriz Barbuy: In the wake of the first stars". Fundação de Amparo à Pesquisa do Estado de São Paulo. April 2013. 2013-11-08 அன்று மூலம் பரணிடப்பட்டது. 2018-08-19 அன்று பார்க்கப்பட்டது.
4. ↑  "Beatriz Barbuy". International Astronomical Union.
5. ↑  "Beatriz Leonor Silveira Barbuy". Brazilian Academy of Sciences.
6. ↑  "IAU Vice-President receives L'ORÉAL–UNESCO award". International Astronomical Union. 5 March 2009.
**வரப்புழா** (Varapuzha) (இதன் முந்தைய பெயர் **வெரப்போலி** என்றும் அழைக்கப்பட்டது) கொச்சி நகரத்தின் வடக்கு புறநகர்ப் பகுதியாகும். இது இந்திய மாநிலமான கேரளாவின் எர்ணாகுளம் மாவட்டத்தின் பறவூர் வட்டத்திலுள்ள மக்கள் தொகை கணக்கெடுப்பு நகரமாகும். நகர மையத்திலிருந்து 15 கிமீ (9 மைல்) மற்றும் இடப்பள்ளியிலிருந்து 8 கிமீ (5 மைல்) தொலைவில் அமைந்துள்ள இந்த பகுதிகள் வைட்டிலாவை வடக்கு பறவூருடன் இணைக்கும் தேசிய நெடுஞ்சாலை 66 இல் அமைந்துள்ளது. வரப்புழாவின் மேற்குப் பகுதி தேவஸ்வம்பாடம் என்று அழைக்கப்படுகிறது. ஒரு தனித்துவம் வாய்ந்த உப்புத்தன்மையை ஏற்றுக்கொள்ளக்கூடிய ஒரு நெல் வகையான பொக்காலி நெல் சாகுபக்கு பெயர் பெற்றது. மீன்பிடித்தலும், விவசாயமும் இங்குள்ள பூர்வீக மக்களின் பொதுவான வேலையாகும்.

வரப்புழாப் பாலம் (வரலாற்று வரப்புழாத் தீவுக்கு அருகில்) வரப்புழாவை (மன்னந்துருத்து) அண்டைப் பகுதியான சேரநல்லூருடன் இணைக்கிறது.

புள்ளிவிவரங்கள்
---------------

2001 இந்திய மக்கள் தொகைக் கணக்கெடுப்பின்படி, வரப்புழாவின் மக்கள் தொகை 24,516 ஆகும். மக்கள்தொகையில் ஆண்கள் 48%, பெண்கள் 52%. ஊரின் சராசரி கல்வியறிவு விகிதம் 84% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 85%, மற்றும் பெண் கல்வியறிவு 83%. இதன் மக்கள் தொகையில் 11% 6 வயதுக்குட்பட்டவர்கள்.

வழிபாட்டு மையங்கள்
------------------

பெரும்பான்மையான மக்கள் கிறிஸ்தவ சமூகத்தைச் சேர்ந்தவர்கள். சிரக்காக்கோம் மற்றும் தேவர்காட்டில் பெரும்பாலான மக்கள் இந்து குடும்பம் மற்றும் கொங்கணிச் சமூகத்தைச் சேர்ந்தவர்கள்.

மேலும் காண்க
------------

* பறவூர் வட்டம்
* எர்ணாகுளம் மாவட்டம்

குறிப்புகள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
**ரசனா பண்டாரி** (*Rashna Bhandari*), இந்தியாவில் ஐதராபாத்தில் உள்ள டி. என். ஏ. கைரேகை மற்றும் ஆய்ந்தறிதல் மையத்தில் உயிரணு சமிக்கை ஆய்வகத்தின் தலைவராக உள்ளார். உடலியல் மற்றும் வளர்சிதை மாற்றத்தில் இனோசிட்டால் பைரோபாசுபேட்களின் பங்கைப் புரிந்துகொள்வதில் குறிப்பாக முக்கியத்துவம் கொடுத்து, உயிரியல் அமைப்புகளில் சமிக்ஞை கடத்துதல் தொடர்பான ஆய்வினை மேற்கொண்டு வருகிறார் பண்டாரி.

கல்வி
-----

பண்டாரி அனைத்திந்திய மருத்துவ அறிவியல் கழகத்தில் மனித உயிரியலில் இளநிலைப் பட்டம் பெற்றார். இதைத் தொடர்ந்து இந்திய அறிவியல் நிறுவனத்தில் உயிரியல் அறிவியலில் முதுகலைப் பட்டமும் முனைவர் பட்டமும் பெற்றார்.

தொழில்
------

பண்டாரி 2008-ல் டி. என். ஏ. கைரேகை மற்றும் நோயறிதல் மையத்தில் அறிவியலாளராக ஆய்வுப்பணியில் சேர்ந்தார்.

இந்திய அறிவியல் நிறுவனத்தில் தனது முனைவர் பட்டத்திற்குப் பிறகு, பண்டாரி சந்தியா ஸ்ரீகாந்த் விசுவேசுவரியாவுடன் சவ்வு-பிணைக்கப்பட்ட குவானைலைல் சைக்லேஸ், ஜி. சி. சி. மூலம் சமிக்ஞை கடத்துதலில் பணியாற்றினார். இது குடல் சவ்வு முழுவதும் திரவம் மற்றும் அயனி சமநிலையினைப் பராமரிப்பதில் ஈடுபட்டுள்ளது.

2001ஆம் ஆண்டில், பண்டாரி, பெர்க்லியில் உள்ள கலிபோர்னியா பல்கலைக்கழகத்தில் உள்ள ஜான் குரியன் ஆய்வகத்தில், உயிரணு சமிக்கையில் ஈடுபட்டுள்ள புரதங்களின் கட்டமைப்பு உயிரியல் மற்றும் உயிர்வேதியியல் ஆகியவற்றில் பணிபுரிய ஒரு முனைவர் பட்ட பிந்தைய ஆய்வாளராகச் சேர்ந்தார். 2003-ல், பண்டாரி பால்ட்டிமோரில் உள்ள ஜான்ஸ் ஹாப்கின்ஸ் மருத்துவப் பள்ளிக்கு இடம்பெயர்ந்தார். இங்கு அவர் சாலமன் ஸ்னைடருடன் இணைந்து இனோசிட்டால் பைரோபாசுபேட்டுகளின் சமிக்ஞை செய்யும் மூலக்கூறுகளாகப் பங்காற்றுவதைப் புரிந்துகொள்வதில் பணியாற்றினார்.

2015-ல், பண்டாரி தலைமையிலான குழு, குறைந்த அளவு ஐபி7 கொண்ட எலிகள் இரத்தம் உறைவதைக் குறைப்பதைக் கண்டறிந்தது. ஐபி7-ன் போதிய அளவுகள் பாலிபாஸ்பேட் எனப்படும் மற்றொரு பாஸ்பேட் நிறைந்த மூலக்கூற்றைக் குறைக்க வழிவகுத்தது (ஒன்றோடொன்று இணைக்கப்பட்ட பாஸ்பேட் குழுக்களின் நீண்ட சங்கிலி). பாலூட்டிகளில், பாலிபாசுபேட் முக்கியமாக இரத்தத்தட்டுகளில் காணப்படுகிறது. இவை உருவாகும்போது இரத்தக் கட்டிகளை வலுப்படுத்த உதவுகிறது. இரத்தத்தட்டுகளுக்குள் இருக்கும் பாலிபாசுபேட்டுகள் உறைதலின் போது உடைந்துவிடும். இந்த பாலிபாசுபேட்டுகள் மற்றும் பிற கூறுகள் உறைவிற்கான அடிப்படை கட்டமைப்பை உருவாக்கப் பொருட்களை வெளியிடப்படுகின்றன. ஐபி7 அளவைக் குறைப்பது, இரத்த உறைதலைக் குறைப்பதன் மூலம் பக்கவாதம் அல்லது மாரடைப்பைத் தடுப்பதில் சாத்தியமான பயன்பாடுகளைக் கொண்டிருக்கலாம்.

லட்சியம் வெற்றிக்கு வழிவகுக்கும், பாலினம் அல்ல என்று பண்டாரி நம்புகிறார்.

மேற்கோள்கள்
-----------

1. ↑  "CDFD Profile - Rashna Bhandari". 16 July 2016 அன்று பார்க்கப்பட்டது.
2. 1 2 3  "Fellow Profile". 16 July 2016 அன்று பார்க்கப்பட்டது."Fellow Profile". Retrieved 16 July 2016.
3. ↑  "Small molecule with a huge potential".. பார்த்த நாள்: 21 June 2018.
4. ↑  "In media". 16 ஆகஸ்ட் 2016 அன்று மூலம் பரணிடப்பட்டது. 16 July 2016 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* ORCID
* Scopus

 |
**ஏரன் சுவோற்சு** (*Aaron H. Swartz*; நவம்பர் 8, 1986 - சனவரி 11, 2013) ஓர் அமெரிக்க கணினி நிரலாளர், எழுத்தாளர், அரசியல் ஒழுங்கமைப்பாளர், இணையச் செயற்பாட்டாளர். இவர் இணையத்தில் தகவல்களைப் பகிரப் பயன்படும் ஆர்.எசு.எசு சீர்தரத்தின் முதல் பதிப்பின் இணை ஆக்கர். இவர் வெப்.பிவை (web.py) எனப்படும் வலைத்தள சட்டகத்தை எழுதினார். திறந்த நூலகத்துக்கான கட்டமைப்பை உருவாக்கினார். முன்னேற்றத்தைக் கோரு (Demand Progress) என்ற அமைப்பின் நிறுவனர். பூட்டப்பட்ட தரவுத்தளங்களை திறந்த வெளிக்கு கொண்டுவருவதற்கான பல்வேறு செயற்பாடுகளில் ஈடுபட்டு இருந்தார். இணையத்தை அரசுகள் கட்டுப்படுத்த கொண்டுவந்த பல்வேறு சட்டங்களை முன்னின்று வெற்றிகரமாக எதிர்ப்பதில் முக்கிய பங்கு கொண்டார்.

சனவரி 11, 2013 அன்று தனது 26 வயதில் இவர் தற்கொலை செய்துகொண்டார். பூட்டப்பட்ட ஆய்விதழ்களை திறந்த வெளியில் கொண்டுவருவதற்கான இவரது கொந்தர் செயற்பாடுகளுக்காக இவர் மீது ஐக்கிய அமெரிக்க அரசால் பல்வேறு குற்ற வழக்குகள் தொடுக்கப்பட்டு இருந்தன. இவற்றால் இவர் கடுமையாகப் பாதிக்கப்பட்டு இருந்தார் என இவரது குடும்பம் வெளியிட்ட அறிக்கையில் கூறப்பட்டுள்ளது.

ஏரனின் நிறுவனமான இன்போகாமி சனவரி 2006 அன்று ரெட்டிட் நிறுவனத்துடன் இணைந்தது. இணைந்த நிறுவனமான ரெட்டிட்டில் இவர் ரெட்டிட் நிறுவனர்களுக்கு இணையான உரிமையோடு இருந்தார். செய்தியாளர்களாலும் முதலீட்டாளர் பவுல் கிரகாமாலும் ரெட்டிட்டின் இணை தோற்றுவிப்பாளர் என அழைக்கப்பட்டார் 

ஏரனின் இறப்பைப் பற்றி உலகளாவிய வலையின் கண்டுபிடிப்பாளர் ரிம் பேர்னேர்சு லீ பின்வரும் கூற்றைத் தெரிவித்துள்ளார். "அரோன் இறந்துவிட்டான். உலகில் அலைபவர்களே, நாம் ஒரு விவேகமான மூத்தவனை இழந்துவிட்டோம். நல்லதுக்கான கொந்தர்களே, எம்மில் ஒருவன் வீழ்ந்துவிட்டான். எல்லாப் பெற்றோர்களே, நாம் ஒரு குழந்தையை இழந்துவிட்டோம். அனைவரும் அழுவோம்.

மேற்கோள்கள்
-----------

1. ↑  Reddit co-founder Aaron Swartz dies at 26
2. ↑  "Introducing Infogami". Infogami. February 27, 2006. Archived from the original on 2008-12-02. 2007-01-06 அன்று பார்க்கப்பட்டது.CS1 maint: unfit url (link) (archive.org link)
3. ↑  "...there was a third cofounder of Reddit, who was...", *Today I learned...*, Reddit
4. ↑  "Aaron dead," he wrote. "World wanderers, we have lost a wise elder. Hackers for right, we are one down. Parents all, we have lost a child. Let us weep."Internet activist, programmer Aaron Swartz dead at 26 பரணிடப்பட்டது 2013-01-12 at the வந்தவழி இயந்திரம்

விக்கிமீடியா பொதுவகத்தில்,  
 ***ஏரன் சுவோற்சு***   
என்பதின் ஊடகங்கள் உள்ளன.
**சிறுகிராமம் சோமநாதசுவாமி கோயில்** தமிழ்நாட்டில் கடலூர் மாவட்டம், சிறுகிராமம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோமநாத சுவாமி, மங்களாம்பிகை சன்னதிகளும், விநாயகர், முருகன், சண்டிகேசுவரர், நந்திகேசுவரர், நவகிரகங்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இராஜராஜேச்சரம்** குடவாயில் பாலசுப்ரமணியன் எழுதிய நூலாகும். தஞ்சாவூர் பெரிய கோயிலின் வரலாற்றினை இலக்கியம், கல்வெட்டு உள்ளிட்ட பல ஆதாரங்களைக் கொண்டுள்ள நூல்.

அமைப்பு
-------

இந்நூல் ஒன்பது பகுதிகளையும், பின்னிணைப்பும் கொண்டு அமைந்துள்ளது.

தலைப்புகள்
----------

தஞ்சை இராஜராஜேச்சரம் எனப்படுகின்ற பெரிய கோயிலைப் பற்றிய இந்நூலில் தஞ்சாவூர், இராஜராஜ சோழன், கோயிலின் தத்துவங்கள், சிற்பங்கள், இசை, கட்டடக்கலை போன்றவற்றைப் பற்றி வரலாற்று நோக்கில் இலக்கிய ஆதாரங்களோடும், கல்வெட்டு ஆதாரங்களோடும் எடுத்துரைக்கப்பட்டுள்ளன. கோயிலில் நடைபெறும் திருவிழாக்களைப் பற்றிய விவரங்களும் உள்ளன.

பின்னிணைப்பில் கருவூர்த் தேவர் அருளிய திருவிசைப்பா, கருவூர்ப் புராணம் ஆகியவை உரையுடன் இடம்பெற்றுள்ளன. இக்கோயிலின் கருவறையைச் சுற்றி அமைந்த சாந்தார அறையின் சுவரில் சோழர் கால பிரெஸ்கோ ஓவியங்கள்  இருப்பதை 1931இல் கண்டு உலகுக்கு அறிவித்த பேராசிரியர் எஸ். கே. கோவிந்தசாமி அவர்களின் கட்டுரை இடம்பெற்றுள்ளது.

ஆதாரங்கள்
---------

1. ↑   தஞ்சைப்பெரிய கோயில் சோழர் கால ஓவியங்கள், தமிழ்ப்பல்கலைக்கழகம், தஞ்சாவூர், 2010

மேலும் பார்க்க
--------------

* தஞ்சைப் பெரியகோவில்
**இந்தியாவில் வதையா இறப்புத்** தொடர்பான சட்ட, சமூக அணுகுமுறை அண்மைக் காலமாக மாறிவரும் ஒன்றாகும். சிலர் வதையா இறப்புப் பெற வேண்டும் என்ற குரல்கள் அவ்வப்போது எழுவதால் இந்தியாவில் இது பெரிதும் சர்ச்சைக்குரிய ஒன்றாகவே விளங்கி வருகிறது.

சட்டம்
------

இந்தியாவில் வதையா இறப்பு சட்டத்துக்கும் புறம்ப்பான ஒன்றாகவே நெடுங்காலம் இருந்துவந்துள்ளது. சட்டப்படி இது கொலை (homocide) ஆகும். ஆனால் ஆனால் 7 மார்ச் 2011 இது தொடர்பான உச்சநீதிமன்ற தீர்ப்பு முனைப்பற்ற வதையா இறப்பை (passive euthanasia) சட்ட ஏற்புச் செய்தது. இத்தகைய நடைமுறையைக் கையாளுவதற்கு முன் மருத்துவர்கள் விண்ணப்பிக்க வேண்டும் என்றும், அத்தகைய நடவடிக்கை உயர் நீதிமன்றத்தின் மேற்பார்வையில் நடைபெற வேண்டும் என்றும் உச்சநீதிமன்றம் ஒரு விதியையும் விதித்துள்ளது. நாடாளுமன்றத்தில் இத்தகைய சட்டம் இயற்றப்படும்வரை இதுவே வழிகாட்டலாக இருக்கும்.

37 ஆண்டுகளாக செயலிழந்த நிலையில் இருந்து வரும் அருணா சான்பாக்கை கருணைக் கொலை செய்ய அனுமதிக்க வேண்டுமென எழுத்தாளர் பிங்கு விரானி என்பவர் உச்ச நீதிமன்றத்தில் மனு தாக்கல் செய்தார். இந்த மனு உச்ச நீதிமன்ற நீதிபதிகள் மார்கண்டேய கட்ஜு, கியான்சுதா மிஸ்ரா ஆகியோர் அடங்கிய பெஞ்ச் முன்னிலையில் மார்ச் 7, 2011ல் விசாரணைக்கு வந்தது. அருணா தங்கவைக்கப்பட்டுள்ள மருத்துவமனையின் சார்பில் ஆஜரான வழக்கறிஞர், கடந்த 37 ஆண்டுகளாக மருத்துவமனையில் உள்ள அருணாவை அங்குள்ள செவியர்களும், மருத்துவர்களும் அர்பணிப்பு உணர்வுடன் கவனித்து வருவதாக வாதிட்டார். அருணா சான்பாக் வழக்கில் 07-03-2011 அன்று தீர்ப்பளித்த இந்திய உச்சநீதிமன்றம், "கருணைக்கொலை எதிர்நோக்கியிருப்பவருக்கு தேவையான உயிர் ஆதாரங்கள் (life support), உணவு, நீர் நிறுத்தப்பட்டிருந்தாலே இம்முடிவை எடுக்க முடியும். உச்சநீதிமன்றத்தின் வழிகாட்டுதலின் படி மருத்துவர்களே முடிவு செய்வர்" என்று அறிவித்தது. மேலும் அருணா வழக்கைப் பொறுத்தவரை அதன் உண்மைகளும், சூழல்களும், மருத்துவ ஆதாரங்களும் அவரை கருணைக்கொலை செய்யத் தேவையில்லை என்பதை எடுத்துக் காட்டுகின்றன என்று கூறி மனுவைத் தள்ளுபடி செய்தது. மிகவும் தவிர்க்க முடியாத, சில விதிவிலக்கான சூழ்நிலைகளில் மட்டுமே ஒருவர் கருணைக் கொலை செய்யப்படலாம் என்று கூறியுள்ளனர். இத்தீர்ப்பானது இந்தியாவில் கருணைக்கொலை குறித்த புதிய பார்வைக்கு வழிகோலியுள்ளது.

மேற்கோள்கள்
-----------

1. ↑  தினமணி தலையங்கம்: அவசரப்பட வேண்டாமே!
[*தொடர்பிழந்த இணைப்பு*]
2. ↑  "காப்பகப்படுத்தப்பட்ட நகல்". 2011-03-11 அன்று மூலதளத்திலிருந்து பரணிடப்பட்டது எடுக்கப்பட்டது. 2011-03-11 அன்று பார்க்கப்பட்டது.
3. ↑  "சுப்ரீம் கோர்ட் அதிரடி". 2011-08-09 அன்று மூலம் பரணிடப்பட்டது. 2013-03-17 அன்று பார்க்கப்பட்டது.
**இராணி மங்கம்மாள் கொலு மண்டபம்** (Rani Mangammal Audience Hall) கிபி 1700ல் நாயக்க அரசியான இராணி மங்கம்மாளினால் திருச்சியில் கட்டப்பட்டது. இது மங்கம்மாளின் கணவரான சொக்கநாத நாயக்கரால் 1666ல் கட்டப்பட்ட அரண்மனையின் ஒரு பகுதியாக உள்ளது. இது திருமலை நாயக்கர் மகாலில் இருந்து சில பகுதிகளை இடித்து திருச்சிராப்பள்ளிக்கு எடுத்துச் சென்று கட்டப்பட்ட கட்டம் ஆகும். பஞ்க்சகாலத்தில் மக்கள் மீது கூடுதல் வரி விதித்து தர்பார் மண்டபம் கட்டக்கூடாது என்ற நல்ல எண்ணத்தில் என்ற என்னத்தில் திருமலை நாயக்கர் மகாலின் ஒரு பகுதியை இடித்துக் கொண்டுவந்து இந்த மர்பார்க கட்டப்பட்டது என்று சொல்லப்படுகிறது. இது திருச்சி மலைக்கோட்டைக்கு அண்மையில் உள்ளது. 19 ஆம் 20 ஆம் நூற்றாண்டுகளில் இது நகர மண்டப நிர்வாகத்தினர் கூடுவதற்கான மண்டபமாகச் செயற்பட்டது. 1999 ஆம் ஆண்டில் இது இந்திய அருங்காட்சியகத் துறையால் கையகப்படுத்தப்பட்டது. இங்கே தற்போது அருங்காட்சியகம் ஒன்று அமைந்துள்ளது.

மேற்கோள்கள்
-----------

1. ↑  ராணி மங்கம்மாள் கொலு மண்டபம் (2016). *தி இந்து பொங்கல் மலர் 2016*. சென்னை: இந்து தமிழ். பக். 179-180.
2. ↑   Testimony to Rich Past
3. ↑  Jeyaraj, V. Directory of Monuments in Tamilnadu, Director of Museum, Government of Tamilnadu, Chennai, 2005, p.159

படங்கள்
-------

* 
* 
*
இராணிபௌவா நகரத்தில் ஒரு கடை
முக்திநாத் கோவில், தோரங் லா கணவாய் பாதையில்-இரவு நேர இராணிபௌவா நகரம்.
**இராணிபௌவா** *(Ranipauwa)* நேபாள நாட்டின் முசுதாங் மாவட்டத்திலுள்ள ஒரு நகரமாகும். முன்னதாக முசுதாங் இராச்சியத்தில் இப்பகுதி இடம்பெற்றிருந்தது. கடல் மட்டத்திலிருந்து சுமார் 12140 அடி உயரத்தில் (3700 மீட்டர்) இராணிபௌவா நகரம் அமைந்துள்ளது.

இங்கு ஏராளமான உணவு விடுதிகள், விருந்தினர் மாளிகைகள், சிற்றுண்டியகங்கள், உணவகங்கள் மற்றும் நினைவு பரிசு கடைகள் உள்ளன. முக்திநாத் கோயிலுக்கு செல்லும் வழியில் இந்நகரம் உள்ளதால் உலகெங்கிலும் உள்ள இந்து மற்றும் புத்தமத புனிதப் பயணிகள் இங்கு வருகைதருகின்றனர். மத்திய நேபாளிலுள்ள பிரபலமான மலையேறும் பாதையான அன்னபூர்ணா சுற்று வழியாகச் செல்லும் மலையேறிகளுக்கு இராணிபௌவா ஒரு தங்குமிடமாகும். திண்மப் பாறைத்தொகுதியான அன்னபூர்ணா- இமால் மலைப்பகுதியைச் சுற்றி அன்னபூர்ணா சுற்றுப்பாதை செல்கிறது. கடிகார திசையில் மலையேறும் போது கடல் மட்டத்திலிருந்து 17769 அடி (5416 மீட்டர்) உயரத்திலுள்ள தோரோங்-லா-கணவாயைக் கடப்பதற்கு முன்பாக இப்பாதையிலுள்ள கடைசி நகரம் இராணிபௌவா நகரமேயாகும். 

உண்மையில் இராணிபௌவா நகரம் சுற்றுலாப் பயணிகளை ஈர்க்கின்ற ஒரு நகரமல்ல. மிகக் குறைந்த அளவில் பாரம்பரிய கட்டிடங்களும் ஏராளமான நவீன கற்காரையால் கட்டப்பட்ட உணவு விடுதிகளும் பிற சுற்றுலா கட்டிடங்களுமே இந்நகரில் ஆதிக்கம் செலுத்துகின்றன. மிகவும் சுமாரான உள்கட்டமைப்பு வசதிகளும் உள்வரும் சாலைகளும் உள்ளூர் வீதிகளும் நடைபாதைகளற்று காணப்படுகின்றன. மின்சார வசதி எப்போதும் நம்பகமானதாக இருக்காது.

மேற்கோள்கள்
-----------

1. ↑  de Ruiter, Andrees (2011). *Trekking the Annapurna Circuit Including New Natt-Trails Which Avoid the Road*. Books on Demand. பக். 48. .
**ராம்பூர் ரசா நூலகம்**
ராம்பூர் **ரசா நூலகம்** என்பது இந்திய, இசுலாமிய பாரம்பரியங்களைப் பற்றிய நூல்களைக் கொண்ட நூலகம். இது உத்தரப் பிரதேசத்தின் ராம்பூர் நகரில் உள்ளது. தற்போது, இந்திய அரசின் கட்டுப்பாட்டில் உள்ளது.
இங்கு அரிய ஆவணங்களும், ஓவியங்களும் உள்ளன. அரேபிய பாரசீக மொழிகளில் எழுதப்பட்ட நூல்களும் உள்ளன. இவை தவிர, சமசுகிருதம், இந்தி, உருது, பஷ்து, தமிழ், துருக்கிய மொழிகளில் எழுதப்பட்ட நூல்களும் உள்ளன.

வரலாறு
------

நவாப் ஃபைசுல்லா கான் என்ற அரசர், ராம்பூரை ஆட்சி செய்தார். இவரிடம் இருந்த நூல்களைக் கொண்டு நூலகம் ஒன்றை அமைத்தார்.
பின்னர் ஆண்ட மன்னர்களும், தங்களுடைய ஆவணங்களையும், நூல்களையும் சேகரித்தனர்.
நவாப் முகமது சயீத் கான் என்ற அரசர், நூலகத்தைப் புதுப்பித்து, அதை நிர்வகிக்க ஆட்களையும் நிறுவினார்.

தற்போதைய நிலை
-------------

ராம்பூர் இந்தியாவுடன் இணைக்கப்பட்டபோது, இந்த நூலகத்தை அறக்கட்டளையினர் நிர்வகித்தனர். பின்னர், இந்திய அரசு பராமரிக்கத் தொடங்கியது.

சான்றுகள்
---------


விக்கிமீடியா பொதுவகத்தில்,  
 ***ரசா நூலகம்***   
என்பதின் ஊடகங்கள் உள்ளன.

இணைப்புகள்
----------

* இணையதளம்
**சமிர்பேட்டை ஏரி** (*Shamirpet lake*) தென்னிந்திய பிராந்தியமான தெலுங்கானா, மற்றும் ஆந்திரப் பிரதேசம் என, இருமாநில தலைநகராக விளங்கும் ஐதராபாத்து அருகே உள்ள ஒரு செயற்கை ஏரியாகும். மேலும்
சிக்கந்தராபாத்திலிருந்து 24 கிலோமீட்டர் தொலைவில் உள்ள இது, ஐதராபாத் நிசாம் ஆட்சியின் போது கட்டப்பட்டது.

இந்த ஏரி பல தரப்பட்ட பறவைகளை கவரும் வண்ணம் அமைந்துள்ளதால் பறவைகளை காணத் தகுந்த ஒரு நல்ல இடமாக கருதப்படுகிறது. இந்த ஏரியின் அருகில் தெலுங்கானா அரசாங்கத்தால் நிர்வகிக்கப்படும் சுற்றுலா பயணிகளின் விடுதிகள் உள்ளன. இந்த ஏரியின் அருகில் வளைவான ஒரு சாலை அமைந்துள்ளது. ஏரியை சுற்றி பல தனியார் சுற்றுலா விடுதிகளும் தாபா என்று அழைக்கப்படும் உணவகமும் உள்ளன. மிகவும் பிரிசித்தி பெற்ற நான்கு நட்சத்திர அலங்கிரிட்டா தங்கும் விடுதி மற்றும் லியோனியா தங்கும் விடுதிகளும் மிக அருகாமையில் அமைந்துள்ளது. புகழ் வாய்ந்த நல்சார் சட்டப்பல்கலைக்கழகம், பொது நிறுவனம் மற்றும் அறிவியல் தகவல் தொழில்நுட்ப நிறுவனம்- பிலானி(ஐதராபாத்து (இந்தியா)) இவற்றின் அனைத்து வளாகங்களும் ஏரியின் அருகாமையில் உள்ளது. அங்கு ஜவகர்லால் மான் பூங்கா உள்ளது. அதில் ஏராளமான மான்கள் உள்ளன. அத்துடன் அந்த பூங்காவில் பச்சைகிளிகள் மற்றும் பல வகையான பறவைகள் உள்ளன. ஏரிக்கு அருகில் இருக்கும் இந்த மான் பூங்காவினை தெலுங்கான அரசாங்கம் பாதுகாத்து வருகிறது.
இந்த இடத்திற்கு பலதரப்பட்ட மக்கள் சுற்றுலா செல்கின்றனர். பல தெலுங்கு திரைப்படங்கள் இங்கு படப்பிடிப்பும் நடைபெற்றுள்ளன. 
இந்த ஏரியில் பல பேர் மூழ்கிய வழக்குகள் உள்ளன. அதனால் இந்த ஏரியைச் சுற்றி எச்சரிக்கை செய்யும் பாதுகாப்புக்குழு சமீர்பேட்டை ஏரி பகுதி காவல்துறையினரால் நிர்வகிக்கப்பட்டு பாதுகாப்பு அளிக்கப்படுகிறது.

படிமக்கோப்புகள்
---------------

* 
* 
* 
* 
* 
* 
* 
* 
* 
* 
* 
* 
* சமீர்பேட்டை ஏரி(Shamirpet lake)சமீர்பேட்டை ஏரி(Shamirpet lake)

மேலும் பார்க்க
--------------

* ஓசுமான் சாகர் ஏரி

மேற்கோள்கள்
-----------

1. ↑  "Not the poorer cousin, anymore". *The Hindu* (Chennai, India). 2 April 2006. Archived from the original on 3 ஜூலை 2007. .

வெளி இணைப்புகள்
---------------

விக்கிமீடியா பொதுவகத்தில்,  
 ***சமிர்பேட்டை ஏரி***   
என்பதின் ஊடகங்கள் உள்ளன. 

* Bird watchers feature
எம்1911 கைத்துப்பாக்கியின் விசைத்திரள் / விசை இயங்குமுறை
கைத்துப்பாக்கி குறுக்குவெட்டு தோற்றம்  
3. துமுக்கி குழல்  
4. இழைவோன் நிறுத்தி  
5. இழைவோன்  
6. வெடியூசி  
7. சுத்தியல்  
8. (சுத்தியல்) பிடிப்பான்  
9. சுத்தியல்-சுருள்வில்  
11. பின்னுதைப்புச் சுருள்வில்  
12. விசை  
13. சேமகம்
சுடுகலனில், **சுத்தியல்பிடிப்பான்** (ஆங்கிலம்: sear) என்பது விசையின்மீது சரியான அளவில் அழுத்தம் தரும்வரை, சுத்தியல், அடிப்பான், அல்லது ஆணியை பிடித்துவைக்க, விசை இயக்கமுறையோடு இருக்கும் ஒரு பாகம்/கூறு ஆகும். இதிலிருந்து விடுவிக்கப்படும் சுத்தியலோ, அடிப்பானோ, அல்லது ஆணியோ தான் ஆயுதத்தை வெடிக்கச் செய்யும். 

ஒரு சுடுகலன் உற்பத்தியாளரின் குறிப்பின்படி:

> சுத்தியல்பிடிப்பான் - சுருள்வில்லின் இழுவிசையிலுள்ள சுத்தியலை பின்பக்கமாக இருக்கும்வகையில் பிடித்துவைக்கும், சுத்தியலில் இருக்கும் ஒரு காடியின்மீது அமர்த்தபட்டிருக்கும், ஒரு கூரான கட்டை ஆகும்.
> 
> 

ஒரு விசைத்திரளில், எத்தனை பிடிப்பான் வேண்டுமானாலும் இருக்கலாம். உதாரணமாக, ரூகர் ப்ளாக்ஹாக் ஓரியக்க சுழல்துப்பாக்கியில் சுத்தியலை விடுவிப்பதற்கு, ஒன்று தான் இருக்கும். ரூகர் ரெட்ஹாக் ஓர்/ஈரியக்க சுழல்துப்பாக்கியில் இரண்டு பிடிப்பான்கள் இருக்கும் (ஓரியக்க விடுவிப்பிற்காக ஒன்றும், ஈரியக்க விடுவிப்பிற்காக மற்றொன்றும் இருக்கும்). பிரவுனிங் பி.எல்.ஆர் புரிதுமுக்கியில் மூன்று பிடிப்பாங்கள் இருக்கும். பல தெரிவுச்சூடு புரிதுமுக்கிகளில் இரண்டு பிடிப்பான்கள் இருக்கும், ஒன்று அரை-தானியக்க சுடுதலுக்காக, இரண்டாவது தானியக்க சுடுதலுக்காக. 

பல சுடுகலன்களில், துண்டிப்பியுடன் பிடிப்பான் இணைக்கப்பட்டிருக்கும். அரை-தானியக்க சுடும்சுழற்சி முடிவுற்றபிறகு, விசை விடுவிக்கப்பட்டு பிடிப்பான் தயாராகும் வரை, துண்டிப்பி தான் சுத்தியலை அதன் இடத்திலேயே வைக்கும்.

வெளி இணைப்புகள்
---------------

* எம்1911 வெடிக்கும் இயக்கத்தின் நகர்படம்

மேற்கோள்கள்
-----------

1. ↑  "Sear". Hallowell & Co. Fine Sporting Guns. January 5, 2016 அன்று பார்க்கப்பட்டது.
**மால்டேசு தேனீ** (*Maltese honey bee*), *ஏபிசு மெலிபோரா இரட்நேரீ*, மேற்கு தேனீயின் ஒரு கிளையினமாகும். இதனுடைய பூர்வீகம் மால்ட்டா தீவாகும்.

தோற்றம்
-------

மால்டிசு தேனீ என்பது மேலைநாட்டு தேனீயின் ஒரு கிளையினமாகும். இது மால்ட்டா தீவுகளின் சுற்றுச்சூழலுக்கு இயல்பாகவும் பொருந்தக்கூடியதாக மாற்றியமைக்கப்பட்டதாகவும் உள்ளது. மால்ட்டா தீவுகள் ஐரோப்பாவின் பிரதான நிலப்பகுதியிலிருந்து துண்டிக்கப்பட்டபோது இது வேறுபட்ட சிற்றினமாக உருவானது. மால்ட்டா தேனீ இத்தீவிற்கு Μελίτη (*மெலிடா* ) என்று பெயர் வரக் காரணமாக உள்ளன. இதன் பொருள் "தேன்-இனிப்பு" என்று பொருள்.

தன்மை மற்றும் நடத்தை
--------------------

தேனீயின் நிறம் ஒப்பீட்டளவில் கருமையாக உள்ளது. இது அதிக வெப்பநிலை மற்றும் வறண்ட கோடை மற்றும் குளிர்காலங்களுக்கு ஏற்றது. கூட்டமைப்புகள் ஆண்டு முழுவதும் தீவுகளின் பருவங்களுக்கு ஏற்றவையாக உள்ளன. இத்தேனீக்கள் தேனடையினை நன்றாகச் சுத்தம் செய்யும் தன்மையையுடையன. போதுமான அளவில் தேனடையில் தேவையான வளங்கள் இருக்கும் போது மெய்த்திரள் ஓட்டம் நிகழ்கிறது (பொதுவாக வசந்த காலத்தில் நிகழும் இலையுதிர்காலத்தில் அதிகரிக்கும்). இது குளவிகள், எலிகள் மற்றும் வண்டுகளுக்கு எதிரான மிகவும் தற்காப்பினைக் கொண்டவை. பொதுவாக ஆக்ரோசமாக் இருக்கும் தேனீக்கள் இவை. இத்தேனீக்கள் வர்ரோவா நோய் எதிர்ப்புத் தன்மை கொண்டுள்ளன.

துணைச்சிற்றின வரலாறு
--------------------

1992இல் மால்டாவில் வர்ரோவா அறிமுகப்படுத்தப்பட்ட பின்னர் இந்த துணைச்சிற்றினம் மீண்டும் வந்தாக கருதப்படுகிறது. அந்த நேரத்தில் பூர்வீக கூட்டமைப்புகளின் இழப்பை ஈடுசெய்ய வெளிநாட்டிலிருந்து தேனீக்களின் கூட்டமைப்புகள் இறக்குமதி செய்யப்பட்டன. 1997ஆம் ஆண்டில் துணைச்சிற்றினமாக அடையாளம் காணப்பட்டது இந்த தேனீக்கள், இத்தாலிய துணைச்சிற்றினங்களுடன் நன்றாக இனப்பெருக்கம் செய்கிறது. இது *வர்ரோவாவுக்கு* எதிராக நன்கு எதிர்ப்புத்திறன் கொண்டது.[] ஒரு நல்ல தேன் மகசூலைக் கொண்டுள்ளன.

மேற்கோள்கள்
-----------

1. ↑  "Types of Bee". *archive.org*. 2010-01-31 அன்று மூலம் பரணிடப்பட்டது.
**சார்லசு அகத்தசு யங்** *(Charles Augustus Young)* (திசம்பர் 15, 1834 – ஜனவரி 4, 1908) பெயர்பெற்ற அமெரிக்கச் சூரியக் கதிர்நிரலியல் வானியலாளர்களில் ஒருவர் ஆவார். இவர் சில நாட்கள் நிமோனியா காய்ச்சல் வாய்ப்பட்டு 1908 ஜனவரி 4 ஆம் நாளன்று தன் வீட்டில் இறந்தார். இவர் பல சூரிய மறைப்புகளைக் கண்டுள்ளார். சூரியக் கதிர்நிரலியலில் ஆய்வுகள் மேற்கொண்டார். இவர் 1872 ஆகத்ஹு 3 இல் கதிர்நிரல்மானி வழியாக சூரியகனல் உமிழ்வைக் கண்டார். மேலும் இது புவியின் காந்தப் புயலுடன் ஒருங்கமைந்த்தையும் கண்ணுற்றார்.

டார்மவுத் கல்லூரியில் பட்டம்பெற்ற இவர் அங்கு 1865 இல் பேராசிரியரானார். பிறகு அங்கே 1877 வரை பணிபுரிந்த பின்னர் பிரின்சிடன் பல்கலைக்கழகத்தில் சேர்ந்தார்.

இவர் நல்ல கல்வியாளர்; பல பரவலாகப் பயன்பட்ட பல வானியல் பாட நூல்களை இயற்றியுள்ளார். இவற்றில் வானியல் கையேடும் ஒன்றாகும். பல ஆண்டுகட்குப் பின் ஃஎன்றி நோரிசு இரசலும் இரேமாண்டு சுமித் தூகானும் ஜான் குவின்சி சுடீவர்ட்டும் தாம் எழுதிய இருதொகுதி வானியல் நூலை *Astronomy: A Revision of Young’s Manual of Astronomy* எனத் தலைப்பிட்டனர்.

காட்சி மேடை
-----------

* சார்லசின் கண்டுபிடிப்புகளில் ஒன்றின் பட்டயம்.சார்லசின் கண்டுபிடிப்புகளில் ஒன்றின் பட்டயம்.

மேற்கோள்கள்
-----------

1. ↑  "Prix Janssen (médaille d'or)". *L'Année scientifique et industrielle* **35**: p. 465. 1891. .

வெளி இணைப்புகள்
---------------

* Wikisource logo சார்லசு அகத்தசு யங் எழுதிய அல்லது இவரைப்பற்றிய ஆக்கங்கள் விக்கிமூலத்தில்:
* The New Student's Reference Work/Young, Charles Augustus
**சுந்தர காண்டம்** (*Sundara Kandam*) திரைப்படம் 1992-ஆம் ஆண்டு வெளியான ஓர் இந்தியத் தமிழ் நகைச்சுவை திரைப்படமாகும். இத்திரைப்படத்தை பாக்யராஜ் எழுதி, இயக்கினார். இத்திரைப்படத்தில் கே. பாக்யராஜ் , பானுப்ரியா, சிந்துஜா, கணேஷ்கர், ஜூனியர் பாலையா மற்றும் பலர் நடித்துள்ளனர். இந்திய இதிகாசங்களில் ஒன்றான இராமாயணத்தில் வரும் ஐந்தாவது காண்டத்தின் பெயரைத் தழுவியே இப்படத்தின் பெயர் வைக்கப்பட்டது. பின்னர், இந்த படம் இந்தி மொழியில் மறு ஆக்கம் செய்யப்பட்டு ***அந்தாஜ்*** என்ற பெயருடன் வெளிவந்தது.

நடிகர்கள்
---------

* கே. பாக்யராஜ் - சண்முகமணி
* பானுப்ரியா - தெய்வானை
* சிந்துஜா - பிரியா
* கணேஷ்கர்
* ஜூனியர் பாலையா

கதைச்சுருக்கம்
--------------

சண்முகமணி (பாக்யராஜ்) தான் படித்த பள்ளிக்கே தமிழ் மொழி பாடம் எடுக்க ஆசிரியராக வருகிறார். பள்ளியின் முதல் நாளே, ப்ரியா என்ற மாணவியால் கேலிசெய்ய படுகிறார் சண்முகமணி. பிரியா என்னசெய்தாலும் அதில் தப்பு கண்டுபிடித்தார் சண்முகமணி. ஆனாலும் ப்ரியாவின் சுட்டித்தனம் குறையவில்லை. ப்ரியாவின் நண்பர்கள் ப்ரியா எழுதியதாக ஒரு போலி காதல் கடிதத்தை சண்முகமணியின் மேஜையில் வைத்துவிடுகிறார்கள். அதனை பார்த்து அதுவும் ப்ரியாவின் சுட்டித்தனம் என்று எண்ணி, ப்ரியாவை திட்டி அந்த காதல் கடித்தை அவளிடம் தந்துவிடுகிறார் சண்முகமணி. மாறாக ப்ரியாவோ சண்முகமணி வசம் காதல் கொள்கிறாள். ப்ரியாவின் நண்பர்கள் மேலும் பல விளையாட்டுகள் செய்ய, தலைமை ஆசிரியரிடம் சண்முகமணி புகார் செய்ய, வாதிட வாப்பில்லாமல் பள்ளியிலிருந்து நீக்கப்படுகிறாள் ப்ரியா.

இதில் பிரியாவின் தவறு எதுவும் இல்லை என்று பின்னர் தெரியவர சண்முகமணி மன்னிப்பு கேட்கிறார். இருவரை பற்றியும் தவறாக மற்றவர்கள் நினைப்பதால் திருமணம் செய்து கொள்வது வழி என்று தோன்றுகிறது. ஆனால் மாணவியை மணப்பது மரபு இல்லை என்பதால் சண்முகமணி மறுத்துவிடுகிறார். அதனால் பள்ளி படிப்பை பாதியிலேயே நிறுத்திய ப்ரியா, சண்முகமணியை மணக்க வேண்டுகிறாள். மேலும் பல வழிகளில் காதல் தொந்தரவு ப்ரியா செய்ததால், தெய்வானை என்ற ஒரு பெண்ணை மணக்கிறார் சண்முகமணி.

ஆனால் சண்முகமணி நீண்ட நாள் கனவுகண்டு எதிர்பார்த்த எந்த குணமும் தெய்வானையிடம் இல்லை. இருப்பினும் அவைகளை பெற மிகவும் முயன்றாள் தெய்வானை. இந்த சூழ்நிலையை உணர்ந்த ப்ரியா, தெய்வானைக்கு சமைக்க, ஆங்கிலம் பேச உதவி செய்கிறாள். தெய்வானை ப்ரியா நட்பு சண்முகமணிக்கு அறவே பிடிக்கவில்லை. அதனால் ஏற்படும் பிரச்சனைகளை சண்முகமணி எவ்வாறு எதிர்கொண்டார் என்பதே மீதி கதை.

தயாரிப்பு
---------

இந்த படத்தை எழுதி இயக்கியவர் கே. பாக்யராஜ் ஆவார். அவரது மனைவி பூர்ணிமா பாக்யராஜ், சரண்யா சினி கம்பைன்ஸ் மூலம் இப்படத்தை தயாரித்தார்.

இசை
---

இந்த திரைப்படத்தின் இசையமைப்பாளர் தீபக் ஆவார். காளிதாசன், புலமைப்பித்தன் மற்றும் வைரமுத்து இப்படத்தின் பாடல்களை எழுதினர்.

| வரிசை
எண் | பாடல் |
| --- | --- |
| 1 | உருகுதே நெஞ்சம் உன்னை |
| 2 | இது பள்ளிக்கூட வயசு |
| 3 | குக்கு குயிலோன்னு |
| 4 | பூங்குருவி பாடடி |
| 5 | வா வா பாட்டு பாடலாம் |

மேற்கோள்கள்
-----------

1. ↑  "தி டைம்ஸ் ஆப் இந்தியா".
2. ↑  "தி இந்தியன் எக்ஸ்பிரஸ்".

வெளியிணைப்புகள்
---------------

* 
* பரணிடப்பட்டது 2016-03-04 at the வந்தவழி இயந்திரம்